CELEX: 62018CN0718
Language: et
Date: 2018-11-16 00:00:00
Title: Kohtuasi C-718/18: 16. novembril 2018 esitatud hagi – Euroopa Komisjon versus Saksamaa Liitvabariik

11.2.2019   
            
            
               ET
            
            
               Euroopa Liidu Teataja
            
            
               C 54/6
            
         
      16. novembril 2018 esitatud hagi – Euroopa Komisjon versus Saksamaa Liitvabariik
      (Kohtuasi C-718/18)
      (2019/C 54/09)
      Kohtumenetluse keel: saksa
      
         Pooled
      
      
         Hageja: Euroopa Komisjon (esindajad: M. Noll-Ehlers, O. Beynet)
      
         Kostja: Saksamaa Liitvabariik
      
         Hageja nõuded
      
      Hageja palub Euroopa Kohtul:
      
                  1.
               
               
                  tuvastada, et Saksamaa Liitvabariik on rikkunud kohustusi, mis tulenevad Euroopa Parlamendi ja nõukogu 13. juuli 2009. aasta direktiivist 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ (1), ja Euroopa Parlamendi ja nõukogu 13. juuli 2009. aasta direktiivist 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (2), sest ta ei ole nõuetekohaselt üle võtnud
                  
                              —
                           
                           
                              direktiivi 2009/72/EÜ artikli 2 punkti 21 ja direktiivi 2009/73/EÜ artikli 2 punkti 20;
                           
                        
                              —
                           
                           
                              direktiivide 2009/72/EÜ ja 2009/73/EÜ artikli 19 lõiget 3 koostoimes artikli 19 lõikega 8;
                           
                        
                              —
                           
                           
                              direktiivide 2009/72/EÜ ja 2009/73/EÜ artikli 19 lõiget 5;
                           
                        
                              —
                           
                           
                              direktiivi 2009/72/EÜ artikli 37 lõike 1 punkti a ja lõike 6 punkte a ja b ning direktiivi 2009/73/EÜ artikli 41 lõike 1 punkti a ja lõike 6 punkte a ja b;
                           
                        
            
                  2.
               
               
                  mõista kohtukulud välja Saksamaa Liitvabariigilt.
               
            
         Väited ja peamised argumendid
      
      Hagi puudutab elektrienergia ja maagaasi siseturgu käsitlevate direktiivide 2009/72/EÜ ja 2009/73/EÜ puudulikku ülevõtmist Saksa õigusesse energiamajanduse seadusega (Energiewirtschaftsgesetz, edaspidi EnWG). Komisjoni hinnangul on ülevõtmine EnWG-ga olnud puudulik neljas punktis. Esiteks on mõiste „vertikaalselt integreeritud ettevõtja“ määratlus – mis määrab kindlaks, millistele ettevõtjatele laienevad direktiivide eraldamiseeskirjad – võetud Saksa õigusesse üle vaid piiratult. Teiseks ei ole täielikult üle võetud vertikaalselt integreeritud ettevõtjas ametikoha vahetusega seotud järelemõtlemisaegu puudutavaid eeskirju. Kolmandaks on vaid osaliselt üle võetud eeskirjad, mis keelavad teatud osalused vertikaalselt integreeritud ettevõtjas või sellest rahalise kasu saamise. Neljandaks rikub EnWG-s ette nähtud pädevuse jaotus direktiivides sätestatud riiklike reguleerivate asutuste ainupädevust.
      Komisjoni hinnangul tähendab see, et rikutud on direktiivi 2009/72/EÜ artikli 2 punkti 21 ja direktiivi 2009/73/EÜ artikli 2 punkti 20, direktiivide 2009/72/EÜ ja 2009/73/EÜ artikli 19 lõiget 3 koostoimes artikli 19 lõikega 8, direktiivide 2009/72/EÜ ja 2009/73/EÜ artikli 19 lõiget 5 ning direktiivi 2009/72/EÜ artikli 37 lõike 1 punkti a ja lõike 6 punkte a ja b ning direktiivi 2009/73/EÜ artikli 41 lõike 1 punkti a ja lõike 6 punkte a ja b.
      
         (1)  ELT 2009, L 211, lk 55.
      
         (2)  ELT 2009, L 211, lk 94.